Minna Yrjänä kertoo, ettei ole päässyt yhteenkään haastatteluun.

47-vuotias Minna Yrjänä on lähettänyt arvionsa mukaan viitisensataa työhakemusta.

Häntä ei ole kutsuttu yhteenkään työhaastatteluun.

Yrjänän mielestä

"

Lex Lindström

"

on hyvä ajatus.

- Olen hakenut varmaan viitisensataa työpaikkaa, Minna Yrjänä, 47, sanoo Iltalehdelle.

- En ole päässyt oikeastaan yhteenkään haastatteluun, mutta olen hakenut kuitenkin, kun on sanottu, että pitää olla aktiivinen hakija, Yrjänä jatkaa.

Osaatko sanoa, miksi työpaikkaa ei ole kovasta yrityksestä huolimatta löytynyt?

- Iästä se luultavasti johtuu. Kun on yli nelikymppinen, niin ei saa enää mistään töitä. Nuoremmat jaksavat ehkä pidempään, Yrjänä pohtii.

Museovalvojan ja lähetin töitä tehneen Yrjänän mielestä " Lex Lindström " on hyvä ajatus. Työministeri Jari Lindström(ps) on ehdottanut budjettiriihen alla, että 60 vuotta täyttäneet pitkäaikaistyöttömät pitäisi päästää eläkkeelle.

Konalan Vehossa autosihteerinä ennen 1990-luvun lamaa työskennellyt Pia Sainio, 48, on samaa mieltä.

- Ihan hyvä idea. Turha niitä on seisottaa työttömyyskortistossa, juoksuttaa papereiden kanssa, se on ihmisten nöyryyttämistä.

Sainio on sylkenyt Yrjänän tavoin maailmalle satoja työhakemuksia - ilman tulosta. Työttömyyttä on takana yhdeksän vuotta.

- Ei tule edes pyyntöjä haastatteluihin, ikään kuin tyhjää lähettelisit. Kyllähän noita töitä on tarjolla, osa-aikaista, 16-20 tuntia viikossa, mutta kuka elää sellaisella?

Kaikesta pitää pihistää

Budjettiriihen alle on käyty keskustelua myös pitkäaikaistyöttömien työllistämisestä työehtosopimuksia matalammilla palkoilla. Sainio ei ajatukselle lämpene.

- Jos olet jonkin alan ammattilainen, niin sun täytyy saada työstä ansaittu palkka, eikä lähteä sillä, millä ei edes elä.

Eikö ole parempi työllistyä pienellä palkalla kuin olla kokonaan työttömänä?

- Hallituksen pitäisi tulla tavallisen tallaajan tossuihin ja katsoa tätä elämää, miten me eletään sitä arkea, kaikesta joudutaan pihistämään, Sainio vastaa.

- Varmaan löytyy niitäkin, jotka eivät halua töihin, mutta koko rakenne on ihan pielessä. Työnantajalle jo työntekijän ottaminen maksaa paljon, kun pitää maksaa kaiken maailman kuluja, Sainio lisää.

Sainio elää työmarkkinatuella ja yhdeksän euron päivittäisellä kulukorvauksella, jota hän saa työstään Koillis-Helsingin työ ja toiminta -nimisessä yhdistyksessä.

- Se on asiakkaiden luona kotien siistimistä, kauppa-apua, pesutupaa, ulkoiluapua, juttuseuraa, semmoista.

Myös Yrjänä on hommissa Ko-Ty ry:ssä, joka on yksi työttömien kattojärjestön TVY:n yli sadasta yhdistyksestä.

- Olen palkkatukityöläinen. En saa mitään tukia. Elämiseen jää vähän yli tuhat euroa verojen jälkeen, Yrjänä kertoo.

- Mä en ole palkkatukityöläinen. Tällä työmallilla, millä mä teen, eivät kerry eläkkeet ollenkaan, tämähän on jotakin ihan ihmeellistä. En voi olla sairaana, koska lähtee palkka pois, Sainio hymähtää.

Oletko pitkäaikaistyötön?

Kuinka kauan olet ollut työttömänä? Kuinka alhaisella palkalla olisit valmis tekemään töitä? Kuinka monta työhakemusta olet laittanut?

Entä kannatatko työministeri Jari Lindströmin (ps) ehdotusta 60 vuotta täyttäneiden pitkäaikaistyöttömien päästämisestä eläkkeelle?

Iltalehti etsii lisää tarinoita aiheeseen liittyen.

Halutessasi voit jättää yhteystietosi, jotta toimittaja voi olla sinuun mahdollisesti yhteydessä.

Kerro tarinasi Iltalehdelle:

Nimimerkkini: